b'\n_START_ARTICLE_\nCerkev sv. Lenarta, Nova vas\n_START_SECTION_\nOpis\n_START_PARAGRAPH_\nCerkev sv. Lenarta v Novi vasi prvi\xc4\x8d omenja Janez Vajkard Valvasor kot eno izmed \xc5\xa1marskih podru\xc5\xbenic. Posebnost predstavlja \xc5\xbeelezna veriga, ki opasuje celotno cerkev. V zvezi s tem pripoveduje legenda, da so se va\xc5\xa1\xc4\x8dani ob napadu Turkov na vas zaobljubili opasati cerkev, \xc4\x8de bodo re\xc5\xa1eni. Turki so se pred vasjo za\xc4\x8deli vdirati do kolen, kar jih je odvrnilo od napada, va\xc5\xa1\xc4\x8dani pa so izpolnili svojo zaobljubo.'